81-jarige op Groblersdal-plaas aangevalFoto: Pexels ŉ Volskaalse soektog is deur die polisie in Limpopo van stapel gestuur ná ŉ rooftog op ŉ plaas in Groblersdal. Konst. Maphure Manamela, woordvoerder van die polisie, het gesê die rooftog het Vrydagaand 27 Julie om 21:30 plaasgevind. “ŉ 81-jarige man wat daar woon was in die huis toe drie gewapende mans skielik die deur oopgebreek en hom aangeval het,” het Manamela verduidelik. “Die oortreders het hom aangerand voor hulle hom van ŉ vuurwapen, selfoon en ander elektroniese goedere beroof het.” Die slagoffer sterk tans aan in ŉ hospitaal. “Niemand is nog in verband met die voorval in hegtenis geneem nie. Die polisie doen ŉ beroep op enigiemand met inligting oor die voorval om konst. Malefo te kontak by 072 304 6647.” Die polisie se ondersoek duur voort.